Tarpeellista tavaraa

Tarpeellista tavaraa () on Stephen Kingin kirjoittama romaani, joka julkaistiin vuonna 1991. Tammen julkaisema suomennos ilmestyi vuonna 1992. Kirja kertoo Castle Rockin pikkukaupunkiin saapuvasta mystisestä kauppiaasta, jolla on kyky tarjota asiakkailleen heidän hartaimmin toivomia asioita, tosin vastineeksi heidän sieluistaan. King markkinoi aikoinaan teosta ”viimeisenä Castle Rockin tarinana”, mutta kuvitteellinen pikkukaupunki on esiintynyt Kingin myöhemmässäkin tuotannossa.Every Stephen King Story Set in Castle Rock – B&N Reads Se on ensimmäinen Kingin kirjoittama romaani toivuttuaan taannoisesta päihderiippuvuudestaan.

Romaanin pohjalta on myös tehty Fraser C. Hestonin ohjaama vuoden 1993 elokuvasovitus, jonka pääosia näyttelevät Max Von Sydow, Ed Harris ja Bonnie Bedelia.Adapting Stephen King's Needful Things: The 1993 Movie Is Underrated, But The Hard-To-Find Extended Cut Is Even Better – CinemaBlend

 Juoni 

Tarinassa pieneen kuvitteelliseen Castle Rockin kaupunkiin tulee uusi kauppias, joka perustaa pienen kaupan nimeltä ”Tarpeellista tavaraa”. Kauppias, Leland Gaunt on viehättävä herrasmies, jolla tuntuu olevan aina jotain, mitä asiakas ehdottomasti haluaa. Hinnat ovat yllättävän halpoja verrattuna tuotteisiin ja niiden laatuun. Esimerkiksi kaupan ensimmäinen asiakas, 11-vuotias Brian Rusk, löytää kaupasta juuri sen mitä kaikkein eniten haluaa: erittäin arvokkaan Sandy Koufax -baseballkortin vuodelta 1956. Gaunt myy tuotteita halvalla, koska haluaa kaupungin asukkaiden tekevän pieniä piloja toisilleen. Kyseiset pilat eivät kuitenkaan ole vaarattomia, sillä Gaunt tietää kaupunkilaisten synkimpiä salaisuuksia. 

Liikkeessä on mystistä vetovoimaa. Siellä myydään kaikille jotakin, siis tarpeellista tavaraa. Hinta ei ole esteenä. Sheriffi Alan Pangorn tajuaa heti kaupan avauduttua, että siinä on jotakin hämärää, etenkin kun hän ei tunnu pääsevän tapaamaan missään välissä sen mystistä omistajaa. Hänen rakastajattarensa Polly Chalmers ei kuitenkaan välitä hänen epäilyksistään ja ostaa vanhan onnenkalun, jonka uskoo auttavan hermokipuun hänen käsissään. Tämä johtaa Alanin ja Pollyn suhteen huonontumiseen. Kun Gauntin asiakkaiden aiheuttamat pilat alkavat tulehduttaa kaupunkilaisten välejä toisiinsa ja eskaloitua hämmentäviksi kuolemantapauksiksi, Alan tajuaa myös menettävänsä hallinnan kaupungin valvonnasta.

Tällä välin kaupunkiin saapuneen huumeriippuvaisen Ace Merrilin avustuksella Gaunt siirtyy seuraaviin myytäviin tuotteisiin: aseisiin. Taitavana riidankylvääjänä Gaunt saa yllytettyään asiakkaitaan kunnon murha-aaltoon ja ennen pitkää koko Castle Rock on hävityksen partaalla. Tällä välin Polly on ymmärtänyt ostamansa onnenkalun pahaksi ja tuhoaa sen. Juuri kun Gaunt on poistumassa kaupungista mukanaan matkalaukullinen asiakkaidensa sieluja, paikalle saapunut Alan saa Gauntille aiheuttamansa hämäyksen turvin matkalaukun vietyä Gauntilta ja vapauttaa tämän anastamat sielut. Tästä raivostunut Gaunt poistuu tyhjin käsin raunioituneesta Castle Rockista hänen autonsa muuttaessa muotoaan entisajan hevosvetoisiksi vankkureiksi.

Henkilöt
Brian Rusk: Ensimmäinen asiakas uudessa kaupassa. Häntä pyydetään myymään sielunsa vastineeksi pesäpallokortista.
Leland Gaunt: Oletettavasti ihmisen muodon omaksunut demoni, joka on viettänyt vuosisatoja huijaamalla ihmisiä myymään sielunsa, tai vaihdossa, joita ihmiset haluavat eniten. Gaunt tuntuu tietävän ihmisten synkimmät salaisuudet ja puhuu niistä kaupassaan.
Sheriffi Alan Pangborn: Castle Rockin sheriffi. Alan on menettänyt perheensä auto-onnettomuudessa ja tämän jälkeen aloittanut suhteen Polly Chalmersin kanssa. Hän on merkittävässä roolissa myös Kingin romaanissa Pimeä puoli.
Patricia ”Polly” Chalmers: Polly on kotoisin Castle Rockin kaupungista, mutta asui pitkään San Franciscossa ennen kuin palasi takaisin. Kun hän palaa Castle Rockiin, hänestä kerrotaan paljon juoruja, joita hän ei kuitenkaan korjaa.
Norris Ridgewick: Sheriffin luottomies. Käytyään kaupassa häntä pyydetään myymään sielunsa vastineeksi onkivavasta.
John ”Ace” Merrill: Kaupungin pikkurikollinen, josta kaupungista lähdettyään kehittyi huumevälittäjä. Hahmo on aiemmin esiintynyt Kingin pienoisromaanissa Ruumis.
Danforth ”Buster” Keeton III: Kaupungin vainoharhaisuuteen taipuva päättäjä, joka harrastaa uhkapelejä ja on pahasti veloissa. Hän menettää helposti malttinsa, mikäli hänen kuullen hänestä käytetään kutsumanimeä ”Buster”.
Netitia ”Nettie” Cobb: Pollyn ystävä, joka on luonteeltaan arka ja varovainen. Hän vihaa Wilma Jerzyckia, joka on ottanut tämän vainonkohteeksi. Käytyään kaupassa häntä pyydetään myymään sielunsa vastineeksi värilasista.
Wilma Jerzyck: Pahasisuinen paikallinen nainen, jonka jouduttua kaupungin asukkaista ensimmäisenä kepposen uhriksi tulee käynnistäneeksi kauhistuttavan tapahtumaketjun.
Myrtle Keeton: Danforth Keetonin yksinäinen vaimo. Käytyään kaupassa häntä pyydetään myymään sielunsa posliininukesta.
Hugh Priest: Paikallinen juoppo, joka kantaa kaunaa Mellow Tiger -baarin omistajalle Henry Beaumontille. Käytyään kaupassa häntä pyydetään myymään sielunsa ketunhännästä.
Sally Ratcliffe: Hyvin uskonnollinen koulun puheterapeutti. Käytyään kaupassa häntä pyydetään myymään sielunsa vastineeksi puunpalasesta, jonka väitetään olevan lähtöisin Nooan arkista.
Isä John Brigham: Paikallisen katolisen seurakunnan johtaja, jonka suunnittelema "leikkimielinen kasinoilta" luo syvän kuilun konservatiivien keskuuteen.
Pastori William Rose: Paikallisen baptistiseurakunnan johtaja, joka vastustaa jyrkästi katolilaisten aikomusta järjestää kasinoiltaa.

Viittauksia
Tarpeellisessa tavarassa on paljon viittauksia aiempien Kingin kirjoittamien Castle Rock -aiheisten tarinoiden tapahtumiin, kuten teoksissa Kosketus, Cujo, Ruumis, Pimeä puoli ja Aurinkokoira. Kingin mukaan alkujaan vuonna 1973 julkaistu mutta myöhemmin uudelleenkirjoitettu novelli Siihen kasvaa kiinni (It Grows on You) sijoittuu puolestaan ajallisesti Tarpeellisen tavaran tapahtumien jälkeen.

 Lähteet 

 Aiheesta muualla 
 Leena Peltonen: Tarpeellista tavaraa. Aikakone 2/1992.

Luokka:Stephen Kingin romaanit
Luokka:Yhdysvaltalaiset kauhuromaanit
Luokka:Vuoden 1991 kirjat